CELEX: 22019D0031
Language: hu
Date: 2018-12-17 00:00:00
Title: Az AKCS–EU Nagykövetek Bizottságának 4/2018 határozata (2018. december 17.) a Vállalkozásfejlesztési Központ igazgatójának a 2013–2016-os pénzügyi évekre szóló költségvetés végrehajtására vonatkozó felelőssége alóli mentesítéséről [2019/31]

10.1.2019   
               
               
                  HU
               
               
                  Az Európai Unió Hivatalos Lapja
               
               
                  L 8/35
               
            
         AZ AKCS–EU NAGYKÖVETEK BIZOTTSÁGÁNAK 4/2018 HATÁROZATA
         (2018. december 17.)
         a Vállalkozásfejlesztési Központ igazgatójának a 2013–2016-os pénzügyi évekre szóló költségvetés végrehajtására vonatkozó felelőssége alóli mentesítéséről [2019/31]
         AZ AKCS–EU NAGYKÖVETEK BIZOTTSÁGA,
         tekintettel az AKCS–EK Nagykövetek Bizottságának 5/2004 határozatára (1) és különösen annak 27. cikke (5) bekezdésének második albekezdésére,
         tekintettel az AKCS–EU Nagykövetek Bizottságának 1/2016 határozatára (2) és különösen annak 1. cikke (2) bekezdésére,
         tekintettel az AKCS–EU Nagykövetek Bizottságának 3/2016 határozatára (3) és különösen annak 3. cikke (3) bekezdésére,
         mivel:
         
                     (1)
                  
                  
                     Az AKCS–EU Nagykövetek Bizottsága 3/2016 határozatának 3. cikke értelmében 2017. január 1-jétől a CDE jogi személyisége kizárólag a CDE felszámolása céljából marad fenn. A CDE igazgatótanácsának feladata a passzív szakaszban a bezárásról szóló jelentés jóváhagyására, a bezárási szakaszhoz kapcsolódó számlák elfogadására és a mentesítésre vonatkozó javaslatnak határozathozatal céljából az AKCS–EU Nagykövetek Bizottságához való benyújtására korlátozódik. A CDE igazgatótanácsa azon a napon megszűnik, amikor az AKCS–EU Nagykövetek Bizottsága meghozza határozatát a mentesítési javaslatról.
                  
               
                     (2)
                  
                  
                     A CDE igazgatótanácsának elnöke a 2018. november 13-án kelt levelében egy a 2013–2016-os pénzügyi évekre vonatkozó pénzügyi kimutatás és hitelesítő könyvvizsgálói záradék kíséretében benyújtotta az AKCS–EU Nagykövetek Bizottságának a mentesítési javaslatot.
                  
               
                     (3)
                  
                  
                     A központ bevételeit a 2013–2016-os pénzügyi években alapvetően az Európai Fejlesztési Alapból származó hozzájárulások tették ki, amelyek összege 31 938 501,02 EUR volt.
                  
               
                     (4)
                  
                  
                     A 2013–2016-os pénzügyi évek során a központ költségvetésének az igazgató általi végrehajtása – a 2013–2016-os pénzügyi évekre vonatkozóan a központ pénzügyi kimutatásai és a jogszabályban előírt könyvvizsgálatokról szóló jelentések alapján – összességében véve olyannak minősül, amely alapján az igazgatót mentesíteni kell az e pénzügyi évekre szóló költségvetés végrehajtásának felelőssége alól,
                  
               A KÖVETKEZŐKÉPPEN HATÁROZOTT:
         
            Egyetlen cikk
            Az AKCS–EU Nagykövetek Bizottsága a könyvvizsgálók 2013–2016-os évekről szóló jelentései, az ugyanezen pénzügyi évekre vonatkozó mérlegek, valamint bevételi és kiadási kimutatások alapján mentesíti a Vállalkozásfejlesztési Központ igazgatóját a központ 2013–2016-os pénzügyi évre szóló költségvetésének végrehajtására vonatkozó felelőssége alól.
         
         
            Kelt Brüsszelben, 2018. december 17-én.
            
               
                  az AKCS–EU Nagykövetek Bizottsága részéről
               
               
                  az elnök
               
               N. MARSCHIK
            
         
         
            (1)  HL L 70., 2006.3.9., 52. o.
         
         
            (2)  HL L 72., 2016.3.17., 59. o.
         
         
            (3)  HL L 192., 2016.7.16., 77. o.